A BIZOTTSÁG 79/2007/EK RENDELETE
(2007. január 26.)
az AKCS-országokból és a tengerentúli országokból és területekről (TOT) származó rizs vonatkozásában a 2021/2006/EK rendelettel megnyitott vámkontingensek keretében a 2007. január 15-től19-ig benyújtott kérelmekre vonatkozó behozatali engedélyek kibocsátásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
A 2021/2006/EK bizottsági rendelet (3) teljes éves behozatali vámkontingenst nyitott 160 000 tonna, hántoltrizs-egyenértékben kifejezett rizs erejéig, amelyből 125 000 tonna az AKCS-országokból (tételszám: 09.4187), 25 000 tonna a Holland Antillákról és Arubáról (tételszám: 09.4189), 10 000 tonna pedig a legkevésbé fejlett TOT-ból (tételszám: 09.4190) származik, illetve éves vámkontingenst nyitott 20 000 tonna törmelékrizs (tételszám: 09.4188) erejéig.
(2)
A 09.4187 tételszám alá tartozó kontingens vonatkozásában a 2021/2006/EK rendelet 3. cikke a januári alidőszakra 41 668 tonnában rögzítette a rendelkezésre álló mennyiséget. A 09.4188 tételszám alá tartozó kontingens vonatkozásában a 2021/2006/EK rendelet 5. cikke a januári alidőszakra 10 000 tonnában rögzítette a rendelkezésre álló mennyiséget. A 09.4189 tételszám alá tartozó kontingens vonatkozásában a 2021/2006/EK rendelet 9. cikkének a) pontja a januári alidőszakra 8 334 tonnában rögzítette a rendelkezésre álló mennyiséget. A 09.4190 tételszám alá tartozó kontingens vonatkozásában a 2021/2006/EK rendelet 9. cikkének b) pontja a januári alidőszakra 3 334 tonnában rögzítette a rendelkezésre álló mennyiséget.
(3)
A 2021/2006/EK rendelet 17. cikkének a) pontjával összhangban közzétett közleményből az következik, hogy a 09.4187 tételszámú kontingens vonatkozásában az említett rendelet 13. cikkével összhangban a 2007. január 15-től2007. január 19-ig benyújtott kérelmek a hántoltrizs-egyenértékben kifejezett rendelkezésre álló mennyiségnél nagyobb mennyiségre vonatkoznak. Helyénvaló tehát az igényelt mennyiségekre alkalmazandó elosztási együttható rögzítésével meghatározni, hogy a behozatali engedélyek milyen mennyiségekre bocsáthatók ki.
(4)
Ezenkívül a 09.4188, a 09.4189 és a 09.4190 tételszámú kontingensek esetében rögzíteni kell a következő alidőszakra átvitt mennyiségeket, illetve az egyes kontingensekre rendelkezésre álló összmennyiségeket,
ELFOGADTA EZT A RENDELETET:
1. cikk
(1) A 2021/2006/EK rendeletben említett, a 09.4187, a 09.4188, a 09.4189 és a 09.4190 tételszámú kontingensek alá tartozó, az AKCS-országokból/a TOT-ról származó rizs behozatalára vonatkozó, 2007. január 15-től2007. január 19-ig benyújtott engedélykérelmek esetében az engedélyek az igényelt mennyiségeknek az e határozat mellékletében rögzített elosztási együtthatóval történő csökkentésével kapott mennyiségekre bocsáthatók ki.
(2) A 2007. január havi alidőszak címén rendelkezésre álló és a következő alidőszakra átvivendő mennyiségek, továbbá a 2007. május havi alidőszakra rendelkezésre álló összmennyiségek a mellékletben találhatók.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. január 26-án.